Hoenders neem snelweg oor ná botsing | Netwerk24
Deur Ischke de Jager 28 Februarie 2019 16:51
Sowat 40 hoenders is dood nadat die hokke waarin hulle vervoer is op die N1-snelweg by die Allandale-afrit in Midrand van ’n vragmotor afgeval het.
Die hokke, waarin sowat ’n 100 hoenders vervoer is, het afgeval toe dié vragmotor met twee ander vragmotors gebots het, sê hoofsupt. Wayne Minnaar, woordvoerder van die Johannesburgse metropolisie.
Die voorval het omstreeks 12:00 gebeur in die suidelike rigting op die N1 ná die afrit.
Lede van die Dierebeskermingsvereniging het omtrent 60 hoenders gered, wat oor die snelweg gehardloop het, sê Minnaar.
Drie bane was tydelik vir verkeer gesluit, maar is intussen heropen.
Crash N1 south past alandale 4 lanes closed a lot of chickens running around avoid @GTP_Traffstats @_ArriveAlive @TrafficSA pic.twitter.com/A2Zld3lnDy
— First Help (@firstgroup_FRT) February 28, 2019
This chicken has dreams. pic.twitter.com/imzISIg2uM
— Kagiso Gill (@KagisoGill) February 28, 2019
Meer oor: Dierebeskermingsvereniging | Midrand | Hoenders | Botsing